یاریی کۆتاییی جامی ئەورووپای ١٩٨١

یاریی کۆتاییی جامی ئەورووپای ١٩٨١ کۆتا یاریی جامی ئەورووپای ١٩٨٠-١٩٨١ بوو کە ئێستا بە خولی پاڵەوانەکانی ئەورووپا ناسراوە،کە بیست و شەشەمین وەرزی پاڵەوانێتی تۆپی پێی پاڵەوانەکانی ئەوروپا بوو کە لەلایەن یەکێتیی تۆپی پێی ئەورووپا ڕێکخرابوو.لەڕۆژی ٢٧ی ئایاری ١٩٨١ لەیاریگای پارک دی پرێنسی شاری پاریسی فەڕەنسا، لەنێوان  لیڤەرپوولی ئینگلتەرا و ڕیاڵ مەدریدی ئیسپانی ئەنجامدرا.  لیڤەرپوول لە سێیەم یاری کۆتاییدا بەشداری دەکرد، دوای دوو یاری لە ساڵانی ١٩٧٧ و ١٩٧٨ . ڕیال مەدرید لە نۆیەمین یاری کۆتاییدا دەرکەوت، پێشتر شەش جار سەرکەوتنی بەدەستهێنابوو و دووجاریش دۆڕابوو.بە ئامادەبوونی 48 هەزار و 360 کەس، گێمی یەکەم بێ گۆڵ بوو. لە گێمی دووەمدا لیڤەرپوول پێشکەوتنی بەدەستهێنا کاتێک ئالان کێنێدی گۆڵێکی تۆمارکرد. ئەم پێشکەوتنەیان بەدەستەوە گرت و  بە ئەنجامی 1-0 بەسەر ڕیال مەدریدی ڕکابەری سەربکەتن و بوونە ھەڵگری نازناوی ئەم وەرزە.سێهەمین جامی ئەورووپای لیڤەرپوڵیان مسۆگەر کرد و پێنجەم سەرکەوتنی لەسەریەک لەلایەن تیپێکی ئینگلیزییەوە بەدەستهێنا. بۆب پایزلی ڕاهێنەری لیڤەرپوول بووە یەکەم ڕاهێنەر کە سێ جار براوەی پاڵەوانێتییەکە بێت.

 سەرچاوەکان 

 بەستەری دەرەکی 

 وەرزی ١٩٨٠-١٩٨١ لە ماڵپەڕی یوفا